als_Latn dik_Latn sag_Latn
Para disa muajsh, Dropbox dhe Microsoft lidhën një partneritet të ri. Dropbox njoftoi dje se aplikacioni i saj për hapësirën në internet është tani në dispozicion për telefonat dhe tabletët Windows.
Kompania pretendon se aplikacionet e reja do të ofrojnë të gjitha veçoritë standarde, që do të thotë se ju mund t’i përdorni ato për të ruajtur fotot automatikisht në shërbimin e hapësirës në re, të shënjoni skedarët si të preferuar, kështu mund t’i aksesoni ata edhe kur nuk keni internet, gjithashtu ju mund të aksesoni llogaritë tuaj personale dhe të punës në të njëjtën kohë.
Versioni për telefona përfshin gjithashtu disa veçori të Windows-it; ju mund të vendosni çdo dosje të Dropbox-it në ekranin Start për t’i aksesuar më shpejtë dhe më lehtë. Aplikacioni i ri mund të shkarkohet në pajisjet Windows Phone (8.0 ose një version më të ri), si dhe në pajisjet Windows që operojnë me sistemet Windows RT ose Windows 8.1.
(Herë të lexuara: 108)
als_Latn als_Latn als_Latn als_Latn